H1B Visa-তে আবার বড় পরিবর্তন করছেন ট্রাম্প!

ওয়েব ডেস্ক : অভিবাসীদের জন্য এইচ-১বি ভিসার (H1B Visa) দাম বাড়িয়েছেন মার্কিন প্রেসিডেন্ট ডোনাল্ড ট্রাম্প (Donald Trump)। এমন সিদ্ধান্তের ফলে বহু অভিবাসীদের ‘মার্কিন স্বপ্ন’ নষ্ট হয়েছে। তবে এতে ক্ষান্ত হচ্ছেন না মার্কিন প্রেসিডেন্ট ডোনাল্ড ট্রাম্প। জানা যাচ্ছে, এই ভিসার উপর এবার কড়া শর্ত আরোপ করতে চলেছেন তিনি। চলতি বছরের ডিসেম্বরে সেই নিয়মগুলি প্রকাশ করা হতে পারে বলে জানা যাচ্ছে।

মার্কিন হোমল্যান্ড সিকিউরিটির তরফে জানানো হয়েছে, ভিসা (H1B Visa) কোটায় কাদের ছাড় দেওয়া হবে, তা সরকার ঠিক করবে। যারা নিয়ম ভেঙেছে তাঁদের উপর কড়া নজরদারি চালানো হবে। তবে কোটা আওতায় এবং কাজের ধরণের ক্ষেত্রে কোনও পরিবর্তন আনা হবে কি না, সে বিষয়ে কিছু জানানো হয়নি। কিন্তু নিময় পরিবর্তন করলে বিশ্ববিদ্যালয়, স্বাস্থ্যসেবা এবং অলাভজনক গবেষণা সংস্থাগুলির উপর এর প্রভাব পড়তে পারে বলে মনে করা হচ্ছে।

আরও খবর : কাবুলে হামলা পাকিস্তানের! নিশানায় টিটিপি জঙ্গিরা?

প্রসঙ্গত, গত বছরের এইচ-১বি ভিসার (H1B Visa) আবেদনের মধ্যে ৭১ শতাংশই ছিলেন ভারতীয়। এর ফলে বহু ভারতীয়র জন্য মার্কিন স্বপ্ন শেষ হতে চলেছে বলে মনে করা হচ্ছে। হোমল্যান্ড সিকিউরিটির তরফে বলা হয়েছে, স্বচ্ছটা আনতেই ভিসা নিয়মে পরিবর্তন করা হবে বলে জানানো হয়েছে হোমল্যান্ড সিকিউরিটির তরফে।

উল্লেখ্য, ১৯৯০ সালে এই ধরণের ভিসা চালু হয়েছে আমেরিকায়। প্রাথমিকভাবে এই ভিসার মেয়াদ থাকে তিন বছর। সর্বোচ্চ এই ভিসার মেয়াদ বৃদ্ধি করা যায় ছ’বছর পর্যন্ত। এই সময়ের মধ্যে গ্রিন কার্ডের জন্যও আবেদন করতে পারেন অভিবাসীরা। তা পেয়ে গেলে তখন নিজের ইচ্ছা মতো এইচ-১বি ভিসার (H1B Visa) মোয়াদ বাড়ানো যেতে পারে। তবে সেই ভিসার উপরেও কোপ বসিয়েছে আমেরিকা (America)। এই ভিসা পেতে গেলে ভারতীয়দের গুনতে হবে ৮৮ লক্ষ ১১ হাজার টাকা! আর এই ফি হল এককালীন। ২১ সেপ্টেম্বরের আগে যারা এই ভিসার জন্য আবেদন করেছেন তাঁদেরকে বাড়তি ফি দিতে হবে না।